### Resumé

Transportministeriet har oplyst, at prioritering af projekter for 2026 i støjpuljen i forbindelse med Statens Støjhandlingsplan 2024 - 2029 forventes godkendt inden udgangen af 2025. For at øge opmærksomheden omkring støjproblemerne ved Vejle indstiller Teknik & Miljø, at Vejle Kommune i fællesskab med Kirstine Paulsen sender et brev til forligspartierne med anbefaling om at prioritere vejene omkring Vejle i forbindelse med handlingsplanen for 2026.

### Sagsfremstilling

Formandskabet afholdt den 20. august 2025 møde med Kirstine Paulsen. På mødet blev det aftalt, at Vejle Kommune skulle rette henvendelse til Transportministeriet i forhold til processen i forbindelse med prioriteringer i Statens Støjhandlingsplan. Transportministeriet har meddelt forvaltningen, at prioriteringen af det kommende års projekter forventes at ske med udgangen af 2025.

For at skabe opmærksomhed om de støjproblemer, som Vejle Kommune oplever fra statens veje især E45 foreslår forvaltningen, at der sendes et brev til forligspartierne bag Statens Støjhandlingsplan 2024 - 2029. Brevet skal skabe opmærksomhed på, at på trods af Vejle Kommune er en af de mest støjbelastede kommuner, så indgår Vejle ikke i prioriteringen i Støjhandlingsplanen for 2024 - 2029.

### Klima og resiliensvurdering

Trafikstøj er et væsentligt sundhedsmæssigt problem, hvorfor det er vigtigt, at arbejde for at reducere støjgenerne langs statens veje.

### Sagens videre forløb

Sagen skal alene behandles i Teknisk Udvalg.

### Indstilling Teknik- og Miljødirektøren indstiller,

**at** udvalget godkender udkast til brev til forligspartierne.

### Beslutning

Godkendt.

Lasse Larsen og Patrick Larsen var fraværende.